Дизахарид
Дизахарид или биоза е въглехидрат образуван от два монозахарида претърпели реакция на кондензация, тоест отделяне на молекула вода от две от функционалните групи (гликозидна и/или хидроксилна). Както монозахаридите, така и дизахаридите са разтворими във вода, имат сладък вкус и се наричат захари. 

'Дизахарид' е един от четирите химични класа на въглехидратите – монозахарид, дизахарид, олигозахарид и полизахарид.

Класификация 
Съществуват два типа дизахариди: редуциращи и нередуциращи. При редуциращите единият монозахарид е редуциращ и е със запазена свободна хемиацетална структура. При нередуциращите и двата монозахарида са встъпили в реакцията на кондензация с гликозидната си група и нито един няма свободна хемиацетална структура. Целобиоза и малтоза са примери за редуциращи дизахариди, докато захароза (домашна захар) и трехалоза са нередуциращи.

Образуване 
Дизахаридите се образуват, когато два монозахарида се свържат чрез гликозидна връзка и се отдели молекула вода (процес, наречен кондензация). Например млечната захар (лактоза) е изградена от глюкоза и галактоза, а захарозата от глюкоза и фруктоза.

Свойства 
Гликозидна връзка може да се формира от коя да е от хидроксилните групи на монозахарида. Така, даже двата компонента на дизахарида да са еднакви (напр. глюкоза) в зависимост от хидроксилната група участваща във връзката както и в зависимост от нейната стереометрия (alpha- или beta-) се получават различни диастереомери с различни химични и физични свойства.

Основни дизахариди 

Малтозата и целобиозата са хидролизни продукти на полизахаридите скорбяла и целулоза.

По-рядко срещани дизахариди: :

Вижте също 
 Монозахарид
 Тризахарид
 Олигозахарид
 Полизахарид

Източници 

 
Въглехидрати